Palomoka ya matlakala a dipotšišo ke 5.
Lephephe le le arotšwe ka dikarolo tše THARO, e lego A, B le C.
Bala dipotšišo ka tlhokomelo gore o se hlahlathe.
Tšweletša maikutlo le dikgopolo tša gago mabapi le moletlo wa taelano ya baithuti ba Mphato wa Marematlou.
Mešomo ye mekaone e fanwa ka segwera/go tsebana. Na o dumelelana le kgopolo ye?
Lebeledišiša seswantšho se se latelago, gomme o ntšhe maikutlo a gago mabapi le seo go boledišanwago ka sona.
Sekolo ke lefelo la thuto le polokego e sego la bosenyi.
Go ima ga baithuti sekolong le tšhomišo ye mpe ya diokobatši ke maikarabelo a sekolo, batswadi le setšhaba. Tšweletša dikgopolo tša gago.
Bobotse le fešene. Hlaloša.
Araba potšišo e TEE go tše nne tše di latelago. Botelele bja setšweletšwa sa gago e be mantšu a 120 go iša go a 150 (diteng fela).
Ngwalela malome wa gago lengwalo o mo kgopele go go iša sekolong ka ge batswadi ba gago ba sa šome ebile o paletšwe ke go hwetša pasari.
O mopresidente wa Lekgotlakemedi la Baithuti sekolong sa geno. Ngwala pego yeo o yago go e bala pele ga maloko a a latelago: Lekgotlakemedi la Baithuti; hlogo ya sekolo le lekgotlataolo, morago ga leeto leo le bego le le tšere.
Kuranteng ya 'Lehlabile' go kwalakwaditšwe sekgoba sa bongwaledi seo o se kganyogago. Ngwala boitsebišophelo (CV) gomme o kgopele mošomo wo.
Le be le ile go boloka yo mongwe wa baithuti ba sekolo sa lena yo a hlokofetšego kotsing ya sefatanaga. Bjalo ka mogwera o ile wa kgopelwa go bala tša bophelo bja mohu. Re ngwalele tšeo o bego o di bala.
Araba potšišo e TEE go tše tharo tše di latelago. Botelele bja setšweletšwa sa gago e be mantšu a 80 go iša go a 100.
Mogolwago o be a ile go tšwetša dithuto tša gagwe pele go la Britain. Go šetše dibeke tše tharo gore a boe gae. Bjalo ka lapa, le ikemišeditše go mo amogela semmušo gomme ba go kgethile go dira ditokišetšo tša letšatši leo. Ngwala ditiragalo tše ka gare ga pukutšatši o laetše tše o tlago go di dira go fihlela letšatši leo.
Mohlahli le mohlohleletši wa bafsa e lego 'Zola 7', o nyaka go etela sekolo sa lena go tla go boledišana le baithuti ka kotsi le tšhomišo ya diokobatši. Bothata ke gore ga a tsebe tsela ya go tla sekolong sa lena. Mo ngwalele ditšhupetšo tšeo a tlogo di latela go tloga felotsoko go fihla sekolong sa lena.
O mogaši seteišeneng sa Thobela FM. Ngwala kwalakwatšo yeo o memago batheeletši go tla go kopana le wena gammogo le bagaši ba bangwe ge le tla be le gaša thwii! lenaneo la 'Mahlatse a ka', moo batho ba tla ithopelago difoka le go bogela dinaletšana tša mmino tša go fapana.